Áttekintő táblázat a diafilmek készítéséhez

Az áttekintő táblázat segítségével követni tudjátok a feladat elvégzésével kapcsolatos elvárásokat, jobbá tehetitek munkátok eredményét.

|  |  |  |  |
| --- | --- | --- | --- |
| **4** | **3** | **2** | **1** |
| **Tartalom – kép és szöveg** | | | |
| A szövegek pontosan illeszkednek a képekhez.  A szövegek jól érthetőek.  Nincs ismétlődés. | A szövegek illeszkednek a képekhez.  A szöveg érthető.  Előfordul ismétlődés. | Előfordul, hogy a képek és a szövegrészek nem illeszkednek.  Előfordul, hogy képhez nem tartozik szöveg, vagy szöveghez nem tartozik kép. | Zavaros a képek sorrendje.  A szövegek több helyen nem illeszkednek a képhez.  A szöveg nem mindig érthető. |
| **Tartalom - sorrend** | | | |
| A képek sorrendje tökéletes.  Minden képhez tartozik szöveg.  A képek és szöveg alapján jól megismerhető a történet. | A képek a történet eseményeit követik.  A képek és a szöveg alapján a mese története megismerhető, megérthető. | A képek sorrendje egy – két helyen nem tükrözi pontosan a mese történetének folyamatát.  A mese tartalma nem tökéletesen érthető. | A képek sorrendje zavaros. Nem segíti a történet megértését. |
| **Helyesírás, nyelvhelyesség** | | | |
| A szövegben nincsenek hibák.  Használtunk érdekes szavakat, kifejezéseket a szövegben. | A szövegben legfeljebb egy- két helyesírási hiba van, ezek nem zavarják a megértést. | A szövegben előfordul néhány helyesírási hiba.  A mondatok nem minden esetben érthetőek.  A használt szavak, kifejezések nem tükrözik a mese történetének hangulatát. | A szövegben sok hiba van.  Nehéz megérteni a mese tartalmát. |
| **Együttműködés** | | | |
| A feladat megoldásában mindannyian részt vettünk.  Megbeszéltük, kinek, mi a feladata. A megbeszélteket betartottuk.  Arányosan osztottuk el a munkát. | A feladat megoldásába mindenki részt vett.  Elosztottuk egymás között a feladatokat.  A feladatok elosztása nem volt teljesen arányos. | A feladat megoldásában 1-2 csapattárs csak kis mértékben vett részt. Nem sikerült mindenkinek elvégezni a vállalt munkát. | A feladatot 1-2 gyerek végezte el, nem a csoport. Nem sikerült megosztani a részfeladatokat. |